Diari Oficial de la Generalitat Valenciana


Sumari del DOGV 6148, del 19-11-2009 (2009/13039)

RESOLUCIÓ de 21 de setembre de 2009, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, l'autorització administrativa per a la construcció de la nova línia elèctrica aerosubterrània d'alta tensió a 132 kV, doble circuit, d'entrada/eixida a la nova ST Montebello, de la línia existent de 132 kV, denominada ST Terra Mítica-ST la Nucia, al terme municipal de la Nucia, s'aprova el projecte tècnic d'execució i es declara, en concret, la seua utilitat pública. Expedient número ATLINE/2008/592/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6148

Data del DOGV
:   19-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13605


Data del document
:   21-09-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 21 de setembre de 2009, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, l'autorització administrativa per a la construcció de la nova línia elèctrica aerosubterrània d'alta tensió a 132 kV, doble circuit, d'entrada/eixida a la nova ST Montebello, de la línia existent de 132 kV, denominada ST Terra Mítica-ST la Nucia, al terme municipal de la Nucia, s'aprova el projecte tècnic d'execució i es declara, en concret, la seua utilitat pública. Expedient número ATLINE/2008/592/03. [2009/13619]  
Vist l'expedient amb referència ATLINE/2008/592/03 incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU, amb domicili als efectes de notificacions a 03399 Alacant, c/ Ausó i Monzó, 16-7ª, relatiu a la sol·licitud de 5 de novembre de 2008, sobre l'autorització administrativa per a la construcció de la nova línia elèctrica aerosubterrània d'alta tensió a 132 kV, doble circuit, d'entrada/eixida a la nova ST Montebello, de la línia existent de 132 kV, denominada ST Terra Mítica-ST la Nucia, al terme municipal de la Nucia, província d'Alacant, l'aprovació del projecte tècnic d'execució i la declaració, en concret, d'utilitat pública.   
A la mencionada petició s'acompanya el projecte d'execució firmat per tècnic competent i visat pel col·legi oficial corresponent en data 21 d'octubre de 2008.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província d'Alacant de 22 de desembre de 2008, en el Diari Oficial de la Comunitat Valenciana de 9 de gener de 2009 i en el periòdic El Mundo de 14 de gener de 2009, així com en el tauler d'anuncis de l'Ajuntament de la Nucia, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, amb la Llei 54/1997, de 27 de desembre, del Sector Elèctric, i amb allò que s'ha preceptuat en la legislació d'impacte ambiental.  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que d'acord amb el mencionat Decret 88/2005 el Servici Territorial d'Energia va traslladar a l'Ajuntament de la Nucia, la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme i als efectes de donar la seua conformitat o oposició a esta. Simultàniament es va traslladar al mencionat Ajuntament i d'acord amb l'article 75 de la Llei 16/2003, modificat per l'article 72 de la Llei 16/2008, de 23 de setembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga d'aplicació.  
No figura en l'expedient contestació a este efecte per part del mencionat Ajuntament.  
Vist que d'acord amb el que establix el Decret 88/2005 referit, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
- Companyia Telefónica de España, SA, per creuament amb la línia telefònica de la seua propietat, remet informe per mitjà del qual manifesta la seua conformitat, amb les condicions que este conté.  
- Ono-Cableuropa, SA, sense que figure en l'expedient la remissió de l'informe sol·licitat.  
- Gas Natural SDG, SA, i manifesta la mencionada empresa que no hi ha actualment instal·lacions de la seua propietat en la zona indicada en la documentació remesa.  
- Moseca, SA, sense que figure en l'expedient la remissió de l'informe sol·licitat.  
- Aqualia, Gestión Integral del Agua, SA, sense que figure en l'expedient la remissió de l'informe sol·licitat.  
- Confederació Hidrogràfica del Xúquer, per creuament amb llit públic (riu Sec), i requerix l'aportació de documentació complementària, que presentada per l'empresa sol·licitant va ser remesa pel Servici Territorial al mencionat organisme, sense que figure en l'expedient contestació a este efecte per part de la Confederació.  
- Conselleria de Medi Ambient, Aigua, Urbanisme i Habitatge. Servici Territorial de Medi Ambient. Secció Forestal, per creuament amb els camins ramaders denominats Sendera de les Monges i Carrerada de Polop a Finestrat, i manifesta la seua conformitat amb les condicions que l'informe remés conté, entre les quals procedix la tramitació prèvia del corresponent expedient de declaració d'impacte ambiental de la instal·lació.  
Els informes assenyalats, van ser remesos a l'empresa peticionària, i va manifestar la seua conformitat amb estos.  
Vist que amb data 23 de juliol de 2009 la directora general de Gestió del Medi Natural de la Conselleria de Medi Ambient, Aigua, Urbanisme i Habitatge va dictar Declaració d'Impacte Ambiental, i va estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte d'instal·lació de la línia elèctrica sol·licitada sempre que esta es desenvolupe amb les previsions del projecte, de l'Estudi d'Impacte Ambiental i amb les condicions de l'apartat segon que en la part resolutiva d'esta resolució s'exposaran.   
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és assegurar el servici elèctric de la zona de la Costa Blanca, tenint en compte les necessitats i la demanda de consum existents en esta zona, que es resoldrà amb la instal·lació de la nova subestació de Montebello situada al terme municipal de la Nucia, la qual connectarà per mitjà d'esta línia de 132 kV amb les subestacions de Terra Mítica i la Nucia.  
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, ha informat favorablement esta.  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005 de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:   
Primer  
Autoritzar administrativament l'empresa Iberdrola Distribución Eléctrica, SAU, per a la construcció de la nova línia elèctrica aerosubterrània d'alta tensió a 132 kV, doble circuit, d'entrada/eixida a la nova ST Montebello, de la línia existent de 132 kV, denominada ST Terra Mítica-ST la Nucia, al terme municipal de la Nucia, província d'Alacant i les característiques principals del qual són les següents:  
- Tram aeri:  
Des del suport d'entroncament nou núm. 145 bis, que s'ha d'ubicar entre el suport núm. 145 (existent) i el suport núm. 146 (existent) de la línia ST Terra Mítica-ST la Nucia, fins al suport de transició aerosubterrani núm. 1.  
Tensió nominal: 132 kV (1ª categoria).  
Freqüència: 50 HZ.  
Tipologia constructiva: aèria.  
Potència màxima que s'ha de transportar: 262 MVA per circuit.  
Nombre de circuits: dos.  
Conductors: cables d'alumini-acer, tipus Dúplex Hawk, de 281,1 mm² de secció total.  
Cables de terra: en tota la seua longitud portarà dos cables de terra, el primer d'acer galvanitzat de 50 mm² de secció total i el segon terra-òptic del tipus OPGW-15, de 118,3 mm² de secció total.   
Aïllament: cadena d'aïlladors de compòsit tipus U120AB132P, nivell de tensió 132 kV i longitud total 1.390 mm.  
Suports: metàl·lics, constituïts per perfils angulars de costats iguals, galvanitzats en calent, d'acer S275JR i S355JO, organitzats en forma de gelosia senzilla, troncopiramidal des de la base al braç inferior i prismàtica des d'este al superior, amb dos castellets en la seua part superior per a la instal·lació del cable de terra.  
Preses de terra: sistema mixt de piques i anelles.  
Longitud parcial: 141 m.  
- Tram subterrani.  
Des del nou suport de transició aerosubterrani núm. 1, fins a la nova ST Montebello.  
Tensió nominal: 132 kV (1ª categoria).  
Freqüència: 50 HZ.  
Tipologia constructiva: subterrània.  
Potència màxima de transport: 262 MVA per circuit.  
Nombre de circuits: dos  
Conductors: cable d'aïllament sec, tipus XLPE-PE, de polietilé reticulat, amb secció de conductor 1x2000 mm²-coure, i pantalla metàl·lica de corona de fils de coure, de secció 280 mm². Porta un cable de comunicacions de diàmetre 14,5 mm per fibra òptica entubat.  
Terminals unipolars: de tipus interior en la subestació, de SF6 (hexafluorur de sofre) i de tipus exterior en el suport de transició, amb aïllador de compòsit.  
Obra civil: rasa d'1,6 m d'ample per 1,5 m de profunditat, excepte en els creuaments.  
Parallamps: en el suport de transició s'instal·larà un parallamps d'òxid metàl·lic sense explosors.  
Longitud parcial: 905 m.  
- Longitud total: 141+905 = 1.046 m.  
- Pressupost total: 2.874.430,48 euros.  
Segon  
Aprovar el projecte d'execució de la línia autoritzada en el punt primer d'esta resolució, firmat per tècnic competent i visat pel col·legi oficial corresponent amb data 21 d'octubre de 2008, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de sis mesos comptador a partir de l'ocupació real de les finques afectades. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
3. El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
6. Iberdrola Distribución Eléctrica, SAU, haurà d'observar els preceptes, les mesures i les condicions que s'establixen en la legislació aplicable a l'activitat de distribució d'energia elèctrica.  
7. Condicions d'orde mediambiental arreplegades en la Declaració d'Impacte de 23 de juliol de 2009.  
- En el sòl forestal i els seus voltants, els treballs han d'ajustar-se a les prescripcions del Decret 7/2004, de 23 de gener, relatiu a prevenció d'incendis forestals.  
- L'accés al suport núm. 145 bis des de les proximitats del suport núm. 1, haurà de realitzar-se de manera que es minimitze l'afectació sobre el sòl forestal i sense estendre capes de ferm sobre el terreny natural. Finalitzada l'obra es restaurarà el dit accés així com les zones d'amuntegament de materials, s'eliminarà qualsevulla resta d'obra i s'estendrà terra vegetal.  
- Es restaurarà a les condicions inicials, qualsevol altra àrea que s'haja vist alterada per les obres i es procedirà a la correcta gestió dels residus generats.  
- Les obres es desenvoluparan de manera que en tot moment es garantisca el trànsit fluid de bestiar pels camins ramaders afectats pel projecte, d'acord amb l'informe emés pel Servici de Patrimoni Arqueològic i Mediambiental.  
- Les accions incloses en el Programa de Vigilància Ambiental hauran de documentar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.   
- Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a l'òrgan ambiental competent que establirà, si procedix, l'aplicació de noves mesures correctores.  
Tercer  
Declarar, en concret, la utilitat pública del tram de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 21 de setembre de 2009.- El director general d'Energia: Antonio Cejalvo Lapeña.  
LE A 132 KV, DC, E/S ST MONTEBELLO-L/LA NUCIA-TERRA-MÍTICA Terme municipal de la Nucia  
Tram aeri  
  
Tram subterrani  
  
\* \* \* \* \* \* \* \* \* \* \*  
LE A 132 KV, DC, E/S ST MONTEBELLO-L/LA NUCIA-TERRA-MÍTICA Término municipal de La Nucia  
Tramo aéreo  
  
Tramo subterráneo  
